paragraph_text: Krušedol je srijemsko naselje koje se sastoji od Krušedol Sela i Krušedol Prnjavora. Nalazi se na južnim padinama Fruške gore, u iriškoj općini. 1991. godine, Krušedol Selo je imalo 372, a Krušedol Prnjavor 229 stanovnika. U Krušedol Selu živi pretežno starosjedilačko srijemsko srpsko stanovništvo. Selo je nastalo krajem 15. stoljeća. Ovdje postoji relativno stara crkva, Sretenjska crkva, koja je nekadašnja zadužbina i ženski manastir majke Angeline iz 1512. – 1516. godine, gdje je ona živjela i umrla.